**Отчет за работата на Комисията по БДП**

**през учебната 2020/2021 година**

Дейността на комисията по безопасност на движението по пътищата е регламентирана от разпоредбите на т. III от Системата за организация и управление на дейностите, свързани с възпитанието и обучението по безопасност на движението по пътищата (БДП) в системата на предучилищното и училищното образование, утвърдена със Заповед № РД09-1289/31.08.2016 г. на министъра на образованието и науката.

 Комисията осъществява организационна и педагогическа дейност, насочена към изграждането на система за обучението по БДП в детската градина и подпомага директора при контрола на обучението, създаването на условия за неговата ефективност, в реализацията на съвместни инициативи с институциите и обществеността за пътната безопасност на децата.

Превенция на рисковете за здравето и живота на децата при взаимодействието им с пътната система като участници в движението по пътищата

В края на учебната година комисията информира Педагогическия съвет за резултатите от дейността си, включително и за предложенията до кмета за подобряване на прилежащата пътна инфраструктура преди началото и по време на новата учебна година.

Анализ и изводи относно осъществените дейности през предходната учебна година:

През месец септември, 2020 г. с цел прилагане на интегрирана система за планиране, изпълнение, отчитане, контрол и оценка на политика по БДП в единна стратегическа рамка, бе разработена годишен план-програма за БДП на ДГ, от който се ръководеше и дейността на комисията по БДП през цялата учебна 2020/2021 година.

С цел превенция на рисковете за здравето и живота на децата при взаимодействието им с пътната система като участници в движението по пътищата В ДГ №2 „Знаме на Мира“ през настоящата учебна година бе изготвен от педагогическите екипи съобразно изискванията за съответната възрастова група и посочените глобални теми график на провеждане на педагогическите ситуации по тематична област БДП, като това бе отразено и в дневника на съответната група. Темите бяха интегрирани в темите от учебното съдържание по образователните направления.

През изминалата учебна година се провеждаха ежемесечни оперативни заседания на КБДП.

Членовете на Комисията извършваха ежемесечен преглед на състоянието, сигнализацията и пътната маркировка около детската градина.

Бе оказвана помощ на колегите при изграждане на учебно- материалната база по БДП.

Бяха проведени консултации и контрол на учителите при извършване на диагностиката на представите и уменията на децата по БДП и обобщаване на резултатите.

През изминалата учебна година градината участва по проект и спечели оборудване за площадка в двора на ДГ „Братя Мормареви“ за провеждане на педагогически ситуации по БДП.

В края на месец май се организира и проведе развлечение за всички деца от детската градина, свързано с културата на движение по пътищата с цел подкрепа на творческите изяви на децата по темата за БДП. Бе открита официално площадката по безопасност на движението по пътищата с много игри, песни и забавления! Наши гости бяха: г-н Николай Ангелов-кмет на община Балчик, г-н Здравко Дечев-полицейски инспектор към КАТ Балчик, г-жа Ивелина Георгиева- инспектор детска педагогическа стая, г-н Стоян Петков-представител на обществения родителски актив към детската градина и служител в община Балчик и г-жа Марияна Върбанова- редактор във вестник "Балчик".

С цел повишаване на обществената чувствителност към темата за БДП бяха отбелязани Европейската седмица на мобилността, Международния ден за безопасност на движението по пътищата, Европейския ден без загинали на пътя/EDWARD, Световния ден за възпоменание на жертвите от пътнотранспортни произшествия и др.

В резултат от дейностите на комисията се осигури:

• повишаване компетенциите на децата за правилата и поведението на пътя.

• безопасна среда за децата, родителите и персонала на градината.

• културно поведение за безопасно движение по пътищата и безопасно управление на моторни превозни средства от родителите и персонала на институцията.

Изготвили: Председател на комисия по БДП ст. учител С. Лазарова

 Членове: М.Михалева

 В.Великова